ᱥᱚᱵᱤᱛᱟ ᱟᱢᱵᱮᱫᱽᱠᱚᱨ

ᱥᱚᱵᱤᱛᱟ ᱟᱢᱵᱮᱫᱽᱠᱚᱨ (ᱡᱟᱱᱟᱢ ᱺ ᱥᱟᱨᱚᱫᱟ ᱠᱚᱵᱤᱨ : ᱒᱗ ᱡᱟᱱᱩᱣᱟᱨᱤ ᱑᱙᱐᱙ - ᱒᱙ ᱢᱮ ᱒᱐᱐᱓ ), ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱶᱛᱟᱨᱤ ᱠᱟᱹᱢᱤᱭᱟᱹ, ᱰᱟᱠᱛᱚᱨ ᱟᱨ ᱵᱟᱵᱟ ᱥᱟᱦᱮᱵᱽ ᱟᱢᱵᱮᱫᱽᱠᱚᱨᱤᱡ ᱫᱚᱥᱟᱨ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱟᱢᱫᱮᱫᱽᱠᱚᱨᱵᱟᱫᱤ ᱟᱨ ᱵᱚᱣᱫᱷ ᱫᱚ ᱩᱱᱤ ᱢᱟᱭᱤ ᱟᱨᱵᱟᱝ ᱢᱟᱭᱤᱥᱟᱦᱮᱵᱽ ᱢᱮᱱᱛᱮ ᱠᱚ ᱥᱟᱹᱜᱟᱹᱭ ᱟᱭ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱢᱚᱨᱟᱴᱷᱤ ᱯᱟᱹᱨᱥᱤ ᱛᱮ 'ᱟᱭᱳ' ᱢᱮᱱᱛᱮ ᱠᱚ ᱢᱮᱱᱟ ᱾ 

ᱵᱤ. ᱟᱨ. ᱟᱢᱵᱮᱫᱽᱠᱚᱨ ᱟᱜ ᱞᱮᱠᱟᱱ ᱞᱮᱠᱟᱱ ᱦᱩᱞᱥᱟᱹᱭ ᱨᱮ, ᱯᱩᱛᱷᱤ ᱚᱞ ᱚᱠᱛᱚ ᱨᱮ, ᱥᱤᱧᱚᱛᱤᱭᱟᱹ ᱦᱚᱠᱤᱛ ᱟᱨ ᱦᱤᱱᱫᱩ ᱠᱳᱰ ᱵᱤᱞ ᱟᱨ ᱵᱚᱣᱫᱷᱚ ᱡᱚᱱ ᱫᱷᱚᱨᱢᱟ ᱛᱚᱨᱚᱬ ᱚᱠᱛᱚ ᱨᱮ, ᱩᱱᱤ ᱫᱚ ᱟᱹᱰᱤ ᱵᱮᱲᱟ ᱨᱮᱜᱮ ᱵᱟᱵᱟ ᱟᱢᱵᱮᱫᱽᱠᱚᱨ ᱮ ᱜᱚᱲᱚ ᱟᱫᱮ ᱛᱟᱦᱮᱸᱫ ᱾  ᱵᱟᱵᱟ ᱥᱟᱦᱮᱵᱽ ᱟᱢᱵᱮᱫᱽᱠᱚᱨ ᱫᱚ ᱩᱱᱤ ᱟᱡᱟᱜ ᱯᱩᱛᱷᱤ ᱫᱤ ᱵᱩᱫᱽᱫᱷᱟ ᱮᱸᱰ ᱦᱤᱡᱽ ᱫᱷᱚᱢᱢᱟ ᱨᱮᱱᱟᱜ ᱥᱚᱫᱚᱨ ᱨᱮ ᱤᱨᱟᱹᱞ-ᱜᱮᱞ ᱥᱮᱨᱢᱟ ᱫᱷᱟᱹᱵᱤᱡ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱯᱟᱥᱱᱟᱣ ᱥᱟᱨᱥᱟᱣ ᱨᱮ ᱜᱚᱲᱚᱭ ᱮᱢᱟ ᱟᱫᱮ ᱛᱟᱦᱮᱸᱫ ᱾ 

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ

ᱥᱚᱵᱤᱛᱟ ᱟᱢᱵᱮᱫᱽᱠᱚᱨ ᱟᱜ ᱡᱟᱱᱟᱢ ᱫᱚ ᱒᱗ ᱡᱟᱱᱣᱟᱨᱤ ᱑᱙᱐᱙ ᱥᱟᱞᱮ ᱨᱮ ᱵᱚᱢᱵᱮ ᱨᱮᱱᱟᱜ ᱢᱤᱫ ᱢᱚᱨᱟᱴᱷᱤ ᱵᱟᱵᱽᱬᱮ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ 
 ᱩᱱᱤᱭᱟᱜ ᱡᱟᱱᱟᱢ ᱡᱚᱦᱚᱜᱟᱜ ᱧᱩᱛᱩᱢ ᱫᱚ "ᱥᱟᱨᱚᱫᱟ ᱠᱚᱵᱤᱨ" ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱭᱳᱣᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱡᱟᱱᱠᱤ ᱟᱨ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱠᱨᱩᱥᱱᱚᱨᱟᱣ ᱵᱤᱱᱟᱭᱚᱠ ᱠᱚᱵᱤᱨ ᱾ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱨᱚᱛᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱨᱟᱡᱟᱯᱩᱨ ᱴᱚᱴᱷᱟ ᱨᱮ ᱢᱮᱱᱟᱜ ᱰᱳᱨᱥ ᱟᱹᱛᱩ ᱨᱮ ᱵᱟᱥᱟ ᱵᱚᱥᱠᱚᱫᱚᱜ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱩᱱᱤ ᱟᱡ ᱵᱟᱵᱟ ᱫᱚ ᱨᱚᱛᱱᱟᱜᱤᱨᱤ ᱠᱷᱚᱱ ᱵᱚᱢᱵᱮ ᱛᱮᱭ ᱦᱮᱡ ᱮᱱᱟ ᱾ ᱫᱟᱫᱚᱨ ᱨᱮᱱᱟᱜ ᱯᱩᱪᱷᱤᱢ ᱱᱟᱠᱷᱟ ᱨᱮ ᱢᱮᱱᱟᱜ ᱠᱚᱵᱩᱛᱚᱨ ᱥᱩᱨ ᱨᱮᱱᱟᱜ ᱥᱟᱨ ᱨᱟᱣ ᱵᱟᱦᱟᱫᱩᱨ ᱥᱤ. ᱠᱮ. ᱵᱳᱞᱮ ᱦᱚᱨ ᱨᱮ ᱠᱚᱵᱤᱨ ᱜᱷᱟᱨᱚᱸᱡᱽ ᱫᱚ ᱢᱟᱛᱨᱩᱪᱷᱟᱭᱟ ᱨᱮ ᱥᱚᱦᱨᱩᱣᱟᱜ ᱚᱲᱟᱜ ᱨᱮ ᱵᱷᱟᱲᱟ ᱛᱮ ᱚᱲᱟᱜ ᱠᱚ ᱦᱟᱛᱟᱣ ᱞᱮᱫ-ᱟ ᱾ 

ᱥᱚᱵᱤᱛᱟ ᱟᱢᱵᱮᱫᱽᱠᱚᱨ ᱫᱚ ᱟᱹᱰᱤ ᱜᱮ ᱞᱟᱥᱮᱨ ᱦᱟᱛᱟᱝ ᱟᱪᱮᱛᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱯᱩᱱᱮ ᱨᱮ ᱯᱩᱨᱟᱹᱣ ᱥᱟᱹᱛ ᱞᱮᱱ ᱛᱟᱭᱟ ᱾ ᱤᱱᱟ. ᱛᱟᱭᱚᱢ, ᱑᱙᱓᱗ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮ ᱩᱱᱤ ᱫᱚ ᱜᱨᱟᱸᱴ ᱢᱮᱰᱤᱠᱟᱞ ᱵᱤᱨᱫᱟᱹᱜᱟᱲ, ᱵᱚᱢᱵᱮ ᱠᱷᱚᱱ ᱮᱢᱵᱤᱵᱤᱮᱥ ᱮ ᱥᱟᱹᱛ ᱠᱮᱫ-ᱟ ᱾ ᱛᱤᱱ ᱡᱚᱦᱚᱜ ᱩᱱᱤᱭᱟᱜ ᱯᱚᱲᱦᱚᱱ ᱥᱟᱹᱛ ᱮᱱᱟ, ᱮᱱᱠᱷᱟᱱ ᱜᱩᱡᱽᱨᱟᱴ ᱨᱮᱱᱟᱜ ᱢᱤᱫ ᱢᱟᱨᱟᱝ ᱦᱟᱥᱯᱟᱛᱟᱞ ᱨᱮ ᱯᱩᱭᱞᱩ ᱛᱷᱟᱱᱚᱛ ᱨᱮᱱᱤᱡ ᱛᱤᱠᱪᱷᱟᱹ ᱠᱟᱢᱤᱭᱟᱹ ᱞᱮᱠᱟᱛᱮ ᱫᱟᱹᱠᱷᱤᱞᱟᱭ ᱦᱟᱛᱟᱣ ᱠᱮᱫ-ᱟ ᱾ ᱤᱠᱷᱟᱹᱱ ᱛᱤᱱᱟᱹᱝ ᱪᱟᱸᱫᱚ ᱫᱚ ᱟᱡᱟᱨ ᱨᱮᱭ ᱯᱟᱲᱟᱣ ᱮᱱ ᱠᱷᱟᱹᱛᱤᱨ ᱩᱱᱤ ᱫᱚ ᱪᱟᱹᱠᱨᱤ ᱠᱟᱹᱢᱤᱭ ᱵᱟᱹᱜᱤᱭᱟᱫ-ᱟ ᱟᱨ ᱚᱲᱟᱜ ᱮ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱩᱱᱤ ᱨᱤᱱ ᱤᱨᱟᱹᱞ ᱵᱚᱭᱦᱟ ᱵᱩᱦᱤᱱ ᱠᱷᱚᱱ ᱫᱚ ᱛᱩᱨᱩᱭ ᱦᱚᱲ ᱡᱮᱡᱟᱹᱛᱤᱭᱟᱹᱨᱤ ᱡᱟᱹᱛ ᱥᱟᱶ ᱠᱚ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱫᱚ ᱢᱚᱨᱟᱴᱷᱤ ᱵᱟᱵᱽᱬᱮ ᱞᱟᱹᱜᱤᱫ ᱫᱚ ᱱᱚᱶᱟ ᱫᱚ ᱢᱤᱫ ᱵᱟᱝ ᱪᱚᱞᱚᱛ ᱠᱟᱛᱷᱟ ᱛᱟᱦᱮᱸ ᱠᱟᱱᱟ ᱾ ᱥᱚᱵᱤᱛᱟᱭ ᱢᱮᱱ ᱠᱮᱫ-ᱟ, "ᱟᱞᱮᱭᱟᱜ ᱜᱷᱟᱨᱚᱸᱡᱽ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱡᱟᱹᱛ ᱵᱟᱯᱞᱟ ᱦᱚᱸ ᱵᱟᱭ ᱵᱟᱨᱚᱱ ᱟᱠᱟᱫ-ᱟ, ᱪᱮᱫᱟᱜ ᱥᱮ ᱯᱩᱨᱟᱹ ᱜᱷᱟᱨᱚᱸᱡᱽ ᱥᱤᱠᱷᱤᱛ ᱟᱨ ᱩᱛᱱᱟᱹᱣᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾"

ᱠᱟᱢᱠᱟᱡᱽ ᱟᱨ ᱟᱢᱵᱮᱫᱽᱠᱚᱨ ᱥᱟᱶ ᱧᱟᱯᱟᱢ

ᱵᱟᱯᱞᱟ

ᱚᱞᱵᱮᱞ

ᱜᱩᱨ

ᱥᱟᱹᱠᱷᱭᱟᱹᱛ